Rikunarita-ORG/Wikinium huggingface dataset:
# Milki ya Maurya

Ramani ya Milki ya Wamaurya mnamo 250 KK
**Milki ya Wamaurya** (kwa Kiing. Maurya Empire) ilikuwa milki kubwa ya kwanza katika historia ya Uhindi. Mlki hiyo ilianzishwa mnamo 322 KK na Chandragupta Maurya.

## Utawala wa Chandragupta Maurya

Chandragupta Maurya alianzisha milki ya Maurya kwa kupindua nasaba ya Nanda na kupanua ufalme huo kwa msaada wa Chanakya. Kufikia 316 KK, himaya ya Maurya ilitawala kabisa sehemu za Kaskazini-Magharibi za Uhindi, ikiwashinda na kuteka maeneo yaliyokuwa chini ya magavana walioachwa na Aleksander Mkuu. Chandragupta Maurya alimshinda Seleukus I Nikator akapata maeneo upande wa magharibi wa Mto Indus.

Baada ya Chandragupta Maurya, mwanawe Bindusara alianza kutawala kutoka 298 KK. Aliitwa "Amitraghata", neno la Kisanskrit linalomaanisha kwamba Bindusara ndiye "muuaji wa maadui". Alishinda sehemu za kusini mwa Uhindi. Baada ya kifo chake, ni Kalinga tu (Orissa wa kisasa) na sehemu za Tamil Nadu zilizobaki nje ya himaya yake.

Sarafu ya alama ya fedha ya ufalme wa Maurya, na alama za gurudumu na tembo. Karne ya 3 KK.
## Kipindi cha dhahabu cha milki

Mfalme Ashoka, mwana wa Bindusara, alikuwa mtawala wa Milki ya Maurya mnamo 268 KK. Anahesabiwa kati ya watawala mashuhuri zaidi wa Bara Hindi. Ashoka alishinda Kalinga katika vita kali inayojulikana kama Vita ya Kalinga. Hii ndiyo vita pekee iliyopigwa na Mfalme Ashoka. Waliokufa ni zaidi ya watu 200,000. Mkoa wa Kalinga uliharibiwa na ulionekana umwagaji damu. Hii ilibadilisha mawazo ya Ashoka. Alijitolea maisha yake yote kwa "ahinsa" na "dharma-vijaya". Akawa Mbudha baada ya vita hivi. Amri zake zimehifadhiwa kama mwandishi uliochongwa katika miamba kwenye milki yake.

Nembo ya kisasa ya Uhindi ilinakiliwa kutoka kwa moja ya nguzo zake za mwamba. Kwa kawaida aliitwa Ashoka Mkuu.

## Kushuka

Baada ya kifo cha Ashoka mnamo 232 KK, milki yake ilianza kupungua. Dola hilo lilidumu miaka hamsini tu baada ya kifo chake. Brihadratha Maurya, mfalme wa mwisho wa Wamaurya aliuawa na jenerali wake Pushyamitra Sunga, ambaye alianzisha Milki ya Sunga mnamo 185 KK.

## Marejeo
# San Antonio, Texas

Mji wa San Antonio, Texas

|  |
| --- |
| Jiji la San Antonio |
| Jiji la San Antonio
Mahali pa mji wa San Antonio katika Marekani |
| Majiranukta: ﻿ / ﻿ |
| Nchi | Marekani |
| Jimbo | Texas |
| Wilaya | Bexar |
| **Idadi ya wakazi** |
|  - Wakazi kwa ujumla  | 1,336,040 |
| Tovuti:  www.sanantonio.gov
 |

Ramani
**San Antonio** (yaani "Mtakatifu Antoni") ni mji wa Marekani katika jimbo la Texas. Kwa mujibu wa sensa iliyofanyika mnamo mwaka wa 2008, mji una wakazi wapatao milioni 2 wanaoishi katika mji huu. Mji upo m 198 kutoka juu ya usawa wa bahari.

Jina lake la Kihispania na la Kifransisko linadokeza asili ya mji huo kama misheni ya Ndugu Wadogo iliyoanzishwa kwa heshima ya Antoni wa Padua.

|  |  |
| --- | --- |
|  | Makala hii kuhusu maeneo ya Marekani bado ni **mbegu**. Je unajua kitu kuhusu **San Antonio, Texas** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Dawa ya famasia

Maboksi ya vidonge.
**Dawa ya famasia** (kwa Kiingereza **pharmaceutical**, **medicament** au **drug**) ni dawa inayotumika kwa upimaji, tiba na kinga ya maradhi.

Namna ya kutumia dawa (kwa Kiingereza pharmacotherapy) ni sehemu muhimu ya uganga wa kisayansi na inategemea fani ya utengenezaji wa dawa (pharmacology) kwa ajili ya ustawi wa mfululizo na inategemea ufamasia kwa matumizi ya kufaa.

Dawa hizo zinaainishwa namna mbalimbali, kama vile kulingana na mtaalamu gani anaweza kuziagiza kwa mgonjwa, au kulingana na asili ya dawa, au kulingana na lengo la tiba. Shirika la Afya Duniani lina orodha ya dawa muhimu zinazotarajiwa kupatikana kokote.

Utengenezaji wa dawa unahitaji kazi na gharama kubwa ambazo kwa kawaida ni juu ya wanasayansi na kampuni za kifamasia. Kwa kawaida serikali inaratibu biashara ya dawa.

## Tanbihi

## Viungo vya nje

* WHO Model List of Essential Medicines
* Medicines in Development | PhRMA Ilihifadhiwa 25 Agosti 2016 kwenye Wayback Machine.
* Informations and Leaflets of approved pharmaceutical drugs | Diagnosia Ilihifadhiwa 13 Novemba 2016 kwenye Wayback Machine.
* SuperCYP: Database for Drug-Cytochrome- and Drug-Drug-interactions Ilihifadhiwa 3 Novemba 2011 kwenye Wayback Machine.

|  |  |
| --- | --- |
|  | Makala hii kuhusu mambo ya sayansi bado ni **mbegu**. Je, unajua kitu kuhusu **Dawa ya famasia** kama historia yake au mahusiano yake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Trafiki

Trafiki Gwalior, India
**Trafiki** ni jumla ya watumiaji wa njia za usafiri, hasa barabara, kama vile magari, mabasi, malori, waenda kwa miguu na mikokoteni. Ni pia jina la askari maalumu anayesimamia usalama barabarani. Mtandaoni, neno trafiki lina maana ya idadi ya watumiaji wanaotembelea tovuti.

## Matumizi

Nchini Kenya neno "trafiki" hutumika kumaanisha jumla ya watumiaji wa njia ya usafiri. Kwa mfano, Idara ya Trafiki ya polisi, sheria za trafiki na maafisa au polisi wa trafiki.

Nchini Tanzania, neno "trafiki" hutumika kama kuwa rejelea askari wa usalama barabarani.

## Sheria za trafiki

Sheria za trafiki au pia sheria za barabarani ni sheria na taratibu zinazofuatwa ili kudumisha usalama kwa manufaa ya watumiaji wote wa barabara. Sheria msingi za barabarani zimeelezwa katika mkataba wa kimataifa, Mkataba wa Vienna wa Trafiki Barabarani wa mwaka 1968 ulio chini ya mamlaka ya Umoja wa Mataifa. Kimsingi, mataa ya trafiki yanafaa kuzingatiwa, waenda kwa mguu wanafaa kupatia magari njia isipokuwa katika kivuko cha milia, waenda kwa mguu wanafaa kuwa makini wanapovuka barabara na magari yanafaa kutumia upande wa kuendeshea kulingana na sheria za nchi.

Kila nchi ina sheria msingi za barabarani. Serikali za mashinani kama zile za miji na kaunti zinaweza kuongezea kulingana na mahitaji yake. Sheria ya trafiki ya Kenya (kwa Kiingereza: Traffic Act Ilihifadhiwa 13 Julai 2019 kwenye Wayback Machine.) ndiyo sheria kuu ya barabarani.

## Msongamano wa magari

Basi la Mwendokasi (BRT) jijini Dar es Salaam.
Msongamano wa magari ni hali inayotokea wakati kuna magari mengi barabarani na kufanya mwendo wa magari kuwa wa polepole au kukoma. Majiji makubwa kama vile Nairobi na Dar es Salaam huathirika na hali hiyo hasa nyakati za asubuhi na jioni. Hali hii huathiri sana uchumi. Jiji la Dar es Salaam limejaribu kusuluhisha tatizo hili kwa kujenga mfumo wa mabasi ya mwendokasi.

## Tanbihi

|  |  |
| --- | --- |
|  | Makala hii kuhusu mambo ya utamaduni bado ni **mbegu**. Je, unajua kitu kuhusu **Trafiki** kama historia yake au mahusiano yake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Chombo cha angani

Feri ya angani Atlantis ikiondoka kwenye kituo cha anga MIR tarehe 4 Julai 1995.
**Chombo cha angani** ni chombo kwa ajili ya kusafiri katika anga-nje ya dunia yetu.

Vyombo vya anga vinaundwa kwa kazi nyingi pamoja na mawasiliano, kubeba vifaa vya kutazama dunia au hali ya hewa, kufanyia utafiti sayari nyingine au kusafirisha watu na mizigo.

Vyombo vingine vinaingia kwa muda mfupi tu juu ya angahewa bila kumaliza mzingo wa dunia. Vingine vinazunguka kwenye mzingo kwa muda mrefu hata miaka.

Chombo cha angani cha kwanza kilikuwa Sputnik 1 kilichorushwa na Umoja wa Kisovyeti mwaka 1957 na kuzunguka dunia kwa miezi 3. Kilifuatwa na chombo cha Marekani "Explorer 1" mwaka 1958.

Mtu wa kwanza kwenye anga-nje alikuwa Mrusi Yuri Gagarin aliyerushwa na Umoja wa Kisovyeti kwa chombo cha Vostok 1 tarehe 12 Aprili 1961 na kumaliza mzingo mmoja wa dunia.

Marekani ilifuata tarehe 5 Mei 1961 kwa kumpeleka mwanaanga Alan Shepard nje ya angahewa lakini bila kumaliza mzingo kamili. Mnamo Februari 1963 Mmarekani John Glenn alifaulu kutimiza mizingo 3 ya dunia.

Marekani iliendelea kuandaa safari ya kufika mwezini na kuwafikisha wanaanga Neil Armstrong na Buzz Aldrin mwezini tarehe 20 Julai 1969 kwa kutumia chombo Apollo 11.

Ilhali maandalizi ya safari za kupeleka watu anga-nje ni ghali sana bila kuleta faida kubwa kiuchumi au kisayansi, kuna mamia ya vyombo vya anga vinavyozunguka dunia na kutekeleza kazi muhimu. Hivi huitwa pia satelaiti zikifuata mwendo wa kudumu wa kuzunguka dunia au kukaa mahali pamoja angani juu ya uso wa dunia. Utabiri wa hali ya hewa hutegemea data na picha kutoka vyomboanga. Sehemu ya majadiliano kwa simu na sehemu kubwa ya picha za televisheni hupitia satelaiti, na vilevile data za teknolojia kama GPS.

Vyomboanga vingine kama vipimaanga vinapewa kazi ya upelelezi angani hasa kukaribia sayari, kukusanya data zao na kuzituma duniani. Habari nyingi juu ya sayari za mfumo wa jua letu zimepatikana kutokana na upimaji uliotekelezwa na vipimaanga hivi.
# Anton Bruckner

Anton Bruckner
**Anton Bruckner** (4 Septemba 1824 - 11 Oktoba 1896) alikuwa mtunzi wa Opera maarufu kutoka nchini Austria. Ni hasa maarufu kwa kuweza kutunga symphony tisa kwa ajili ya bendi yake. Alikuwa pia mpigaji kinanda na mwalimu.

## Viungo vya nje

* Classical Net - Bruckner Bio, Recordings, and Essays
* Easybyte - free easy piano arrangement of measure # 443 to end from Symphony No. 4 - Last Movement
* - Anton Bruckner Bibliography
* Detailed information on the various editions and revisions of Bruckner's symphonies
* Discography edited by John F. Berky - Detailed listing recordings of Anton Bruckner's orchestral works
* Discography and List of Works Ilihifadhiwa 8 Desemba 2008 kwenye Wayback Machine.
*  Ilihifadhiwa 24 Desemba 2008 kwenye Wayback Machine.
* Free scores by Anton Bruckner katika Choral Public Domain Library (ChoralWiki)
* Free scores by Anton Bruckner katika Werner Icking Music Archive (WIMA)
* **Anton Bruckner** ame orodheshwa katika International Music Score Library Project

* Bruckner biography, 19th century Austrian culture and society
* Bruckner MIDIs kwenye Classical Archives
* Homepage for Bruckner's House museum (Ger) Ilihifadhiwa 11 Aprili 2008 kwenye Wayback Machine.

| Orodha ya Wanamuziki wa kipindi cha Romatiki |  |
| --- | --- |
| Alkan Balakirev Beethoven Bellini Berlioz Berwald Bizet Borodin Brahms Bruckner Chopin Cui Dvořák Elgar Field Franck Glinka Grieg Liszt Mahler Mendelssohn Mussorgsky Rachmaninoff Rimsky-Korsakov Saint-Saëns Schubert Schumann Smetana Strauss Tchaikovsky Verdi Wagner Wolf Weber
 |

|  |  |
| --- | --- |
|  | Makala hii kuhusu mwanamuziki fulani wa Ulaya bado ni **mbegu**. Je, unajua kitu kuhusu **Anton Bruckner** kama wasifu wake, habari za maisha au kazi yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Mkataba

Kushikana mikono ni ishara ya kukubaliana.
**Mkataba** (kutoka neno la Kiarabu; kwa Kiingereza: "contract") ni makubaliano ambayo yana nguvu za kisheria, hivyo yanaweza yakadaiwa yatekelezwe. Kumbe si kila mara hivyo kwa ahadi, kwa mfano ile inayotolewa na mzazi kwa mtoto wake.

Sheria zinazoshinikiza utelezaji wa ahadi zinatofautiana kadiri ya nchi, desturi n.k. lakini kwa kawaida inategemea kama waliokubaliana walitaka maneno yao yawe ya kudaiwa hata mbele ya mahakama au serikali.

Mara nyingi, mkataba wenye nguvu ya kisheria huwa kwa maandishi na saini, lakini si lazima iwe hivyo daima.

Upande mmoja ukivunja mkataba, upande wa pili unaweza kufungua kesi.

|  |  |
| --- | --- |
|  | Makala hii kuhusu mambo ya sheria bado ni **mbegu**. Je, unajua kitu kuhusu **Mkataba** kama historia yake au uhusiano wake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Usalama

**Usalama** (kutoka neno la Kiarabu; kwa Kiingereza: *security*) ni hali ya kutokuwa na vurugu au hatari kwa mtu au jamii.

Kujisikia salama ni kati ya haja za msingi za nafsi, hivyo kuhakikisha usalama wa ndani na nje ni kati ya majukumu muhimu zaidi ya serikali, ambayo kwa ajili hiyo inatumia jeshi, polisi n.k.

Utovu wa usalama ni kati ya sababu kuu za watu kuhama nchi yao kama [[wakimbizi] .
# Bangalore

Sehemu ya Mji wa Bangalore

|  |
| --- |
| Jiji la Bangalore |
| Jiji la Bangalore
Mahali pa mji wa Bangalore katika Uhindi |
| Majiranukta: ﻿ / ﻿ |
| Nchi | Uhindi |
| Jimbo | Karnataka |
| Wilaya | Bangalore Mjini *(Bangalore Urban)* |
| **Idadi ya wakazi** |
|  - Wakazi kwa ujumla  | 5,840,155 |
| Tovuti:  www.bbmp.gov.in
 |

**Bangalore** ni jina la mji mkuu wa jimbo la Karnataka katika Uhindi. Kwa mujibu wa sensa iliyofanyika mnamo mwaka wa 2009, mji una wakazi wapatao milioni 6 wanaoishi katika mji huu. Mji upo m 920 kutoka juu ya usawa wa bahari.

## Viungo vya nje

* (Kiingereza) Tovuti rasmi Ilihifadhiwa 25 Februari 2010 kwenye Wayback Machine.

|  |  |
| --- | --- |
|  | Makala hii kuhusu maeneo ya Uhindi bado ni **mbegu**. Je unajua kitu kuhusu **Bangalore** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Leonardo DiCaprio

| Leonardo DiCaprio  |
| --- |
|  Leonardo DiCaprio mnamo 2014 |
| **Jina la kuzaliwa** | Leonardo Wilhelm DiCaprio |
| **Alizaliwa** | 11 Novemba, 1974 Hollywood |
|  **Kazi yake**  | Mwigizaji Mtaarishaji |
| **Miaka ya kazi** | 1989 - |
| **Tovuti Rasmi**  | **LeonardoDiCaprio.com** |

**Leonardo Wilhelm DiCaprio** (amezaliwa tarehe 11 Novemba, 1974) ni mwigizaji na mtaarishaji wa filamu maarufu kutoka nchini Marekani.

Huenda akawa anafahamika kama mwigizaji maarufu aliyeigiza katika filamu ya Titanic.

## Viungo vya nje

 Wikiquote ina mkusanyiko wa dondoo kuhusu: Leonardo DiCaprio

Wikimedia Commons ina media kuhusu:
 Leonardo DiCaprio Official website
* Leonardo DiCaprio at the Internet Movie Database

|  |  |
| --- | --- |
|  | Makala hii kuhusu mwigizaji filamu fulani bado ni **mbegu**. Je, unajua kitu kuhusu **Leonardo DiCaprio** kama wasifu wake, habari za maisha au kazi yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Nagpur

|  |
| --- |
| Nagpur |
| Nagpur
Mahali pa mji wa Nagpur katika Uhindi |
| Majiranukta: ﻿ / ﻿ |
| Nchi | Uhindi |
| Jimbo | Maharashtra |
| Wilaya | Nagpur |
| **Idadi ya wakazi** |
|  - Wakazi kwa ujumla  | 2,420,000 |
| Tovuti:
 |

Mji wa Nagpur uliopo ndani ya jimbo la Maharashtra
**Nagpur** ni mji wa Uhindi katika jimbo la Maharashtra. Kwa mujibu wa sensa iliyofanyika mnamo mwaka wa 2006, mji una wakazi wapatao milioni 2.4 wanaoishi katika mji huu. Mji upo m 310 kutoka juu ya usawa wa bahari. Eneo lake ni 218 km².

## Viungo vya nje

* (Kiingereza) Tovuti Ilihifadhiwa 28 Mei 2010 kwenye Wayback Machine.

Wikimedia Commons ina media kuhusu:
 Nagpur

|  |  |
| --- | --- |
|  | Makala hii kuhusu maeneo ya Uhindi bado ni **mbegu**. Je unajua kitu kuhusu **Nagpur** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Kidhimal

**Kidhimal** ni lugha ya Kisino-Tibeti nchini Nepal na Uhindi inayozungumzwa na Wadhimal. Mwaka wa 2011 idadi ya wasemaji wa Kidhimal nchini Nepal imehesabiwa kuwa watu 19,300. Pia kuna wasemaji 450 nchini Uhindi. Kufuatana na uainishaji wa lugha, Kidhimal iko katika kundi la Kisal.

## Viungo vya nje

* lugha ya Kidhimal kwenye Multitree
* makala za OLAC kuhusu Kidhimal Ilihifadhiwa 3 Oktoba 2015 kwenye Wayback Machine.
* lugha ya Kidhimal katika Glottolog
* lugha ya Kidhimal kwenye Ethnologue

|  |  |
| --- | --- |
|  | Makala hii kuhusu mambo ya lugha bado ni **mbegu**. Je, unajua kitu kuhusu **Kidhimal** kama historia yake, uenezi au maendeleo yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Connecticut

| Connecticut  |
| --- |
| Jimbo |
|  |   |
| **Kauli Mbiu"Qui transtulit sustinet"(kilatini) Qui transtulit sustinet (Latin)(sw)** |
| **Wimbo wa taifaYankee Doodle**  |
| Ramani ya  Eneo la Jimbo la Connecticut nchini Marekani. |
| Nchi |  Marekani |
| Mji Mkuu | Bridgeport |
| Jiji kubwa | Hartford |
| Ilijiunga | January 9, 1788 (ya 5) |
| Lugha Zinazozungumzwa |  |
| Utaifa | Connecticuter (en) |
| Serikali |
| Gavana | Ned Lamont (D) |
| Naibu Gavana | Susan Bysiewicz (D) |
| Seneta | Richard Blumenthal (D)
Chris Murphy (D) |
| Eneo |
| Jumla | 12,559 km² |
| Ardhi | 14,356 km² |
| Idadi ya Watu |
| Kadirio | ▲ 3,675,069  |
| Pato la Taifa (2022) |
| Jumla | ▲ $363.416 Bilioni (ya 7)  |
| Kwa kila mtu | ▲ 100,235 |
| HDI (2022) | 0.950 (6) Maendeleo ya Juu Sana |
| Mapato ya Kati ya Kaya (2023) | $91,700 (6) |
| Majira ya saa | UTC– 05:00 (EST) |
| Tovuti 🔗ct.gov |

Sehemu ya Jimbo la Connecticut
**Connecticut** ni jimbo la kujitawala la Maungano ya Madola ya Amerika au Marekani.
Imepakana na Massachusetts, Rhode Island na New York. Iko kwenye mwanbao wa Atlantiki. Mji mkuu ni Hartford na mji mkubwa ni Bridgeport. Jimbo lina wakazi 3,501,252 (2008) wanaokalia eneo la kilomita za mraba 14,356.

Connecticut ilikuwa kati ya majimbo zilizoasi dhidi ya Uingereza mwaka 1776 na kuunda nchi mpya ya Marekani tangu 1778.

## Viungo vya Nje

* (Kiingereza) State of Connecticut Official Website

Wikimedia Commons ina media kuhusu:
 Connecticut

| Majimbo ya Marekani |
| --- |
|
Alabama • Alaska • Arizona • Arkansas • California • Colorado • Connecticut • Delaware • Florida • Georgia • Hawaii • Idaho • Illinois • Indiana • Iowa • Kansas • Kentucky • Louisiana • Maine • Maryland • Massachusetts • Michigan • Minnesota • Mississippi • Missouri • Montana • Nebraska • Nevada • New Hampshire • New Jersey • New Mexico • New York • North Carolina • North Dakota • Ohio • Oklahoma • Oregon • Pennsylvania • Rhode Island • South Carolina • South Dakota • Tennessee • Texas • Utah • Vermont • Virginia • Washington • West Virginia • Wisconsin • Wyoming |

|  |  |
| --- | --- |
|  | Makala hii kuhusu maeneo ya Marekani bado ni **mbegu**. Je unajua kitu kuhusu **Connecticut** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# 15 Novemba

Tarehe **15 Novemba** ni siku ya 319 ya mwaka (ya 320 katika miaka mirefu). Mpaka uishe zinabaki siku 46.

## Matukio

* 1926 - Azimio la Balfour linaanzisha Jumuiya ya Kibritania, mtangulizi wa Jumuiya ya Madola kama ushirikiano wa Uingereza na makoloni yake ya zamani

## Waliozaliwa

* 1397 - Papa Nikolasi V
* 1862 - Gerhart Hauptmann, mshindi wa Tuzo ya Nobel ya Fasihi mwaka wa 1912
* 1874 - August Krogh, mshindi wa Tuzo ya Nobel ya Tiba mwaka wa 1920
* 1887 - Marianne Moore, mashairi kutoka Marekani
* 1931 - Mwai Kibaki, Rais wa tatu wa Kenya
* 1933 - Gloria Foster, mwigizaji wa filamu kutoka Marekani
* 1968 - Ol' Dirty Bastard, mwanamuziki kutoka Marekani
* 1976 - Lucy Chege, mchezaji wa voliboli kutoka Kenya

## Waliofariki

* 1280 - Mtakatifu Alberto Mkuu, O.P., askofu na mwalimu wa Kanisa kutoka Ujerumani
* 1630 - Johannes Kepler, mwanaastronomia kutoka Ujerumani
* 1839 - William Murdock, mhandisi Mwingereza, na mvumbuzi wa taa ya gesi
* 1885 - Mtakatifu Yosefu Mukasa Balikuddembe, mfiadini wa Uganda
* 1916 - Henryk Sienkiewicz, mshindi wa Tuzo ya Nobel ya Fasihi mwaka wa 1905
* 1919 - Alfred Werner, mshindi wa Tuzo ya Nobel ya Kemia mwaka wa 1913
* 1959 - Charles Wilson, mshindi wa Tuzo ya Nobel ya Fizikia mwaka wa 1927

## Sikukuu

Wakristo wengi, wakifuata mapokeo ya Roma, huadhimisha kumbukumbu za watakatifu Alberto Mkuu, Fidensyani, Valeriana, Viktorya na wenzao, Guria na Samona, Felisi wa Nola, Malo, Desderi wa Cahors, Marino na Aniano, Sidoni wa Rouen, Fintano wa Rheinau, Leopoldo III wa Austria, Roko, Alfonso na Yohane, Yosefu Pignatelli, Yosefu Mukasa Balikuddembe, Rafaeli Kalinowski n.k.

## Viungo vya nje

|  |  |
| --- | --- |
|  | Makala hii kuhusu mambo ya kihistoria bado ni **mbegu**. Je, unajua kitu kuhusu **15 Novemba** kama enzi zake au matokeo yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Maharashtra

Moja ya Sehemu ya mji ndani ya jimbo la wa Maharashtra
Mahali pa Maharashtra katika Uhindi
Ramani ya Maharashtra

**Maharashtra** ni jimbo ya Uhindi. Mji mkuu wake ni Mumbai.

## Wilaya

* Wilaya ya Vidarbha
* Wilaya ya Marathwada
* Wilaya ya Khandesh na Maharashtra Kaskazini
* Wilaya ya Desh, Maharashtra
* Wilaya ya Konkan

## Tazama pia

* Majimbo ya Uhindi

## Viungo vya nje

* (Kiingereza) Tovuti rasmi

|  |  |
| --- | --- |
|  | Makala hii kuhusu maeneo ya Uhindi bado ni **mbegu**. Je unajua kitu kuhusu **Maharashtra** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Calicut

Kitovu cha mji.
Kozhikode / Calicut mnamo 1572.
**Kozhikode** (pia **Calicut**) ni mji wa Jimbo la Kerala katika kusini ya Uhindi. Kozhikode ni mji mkubwa wa tatu wa Kerala. Rundiko la Jiji lina wakazi 2,030,519 (sensa 2011).

Mji uko takribani km 380 upande wa kaskazini wa mji mkuu wa Kerala, Thiruvananthapuram.

Mji una bandari asilia iliyokuwa tangu karne nyingi kimoja cha vitovu vya biashara ya viungo na nchi za nje. Hivyo Calicut ilikuwa bandari ya kwanza iliyyofikiwa na Wareno baada ya Vasco da Gama kuzunguka Afrika mnamo 1498.

## Marejeo

|  |  |
| --- | --- |
|  | Makala hii kuhusu maeneo ya Uhindi bado ni **mbegu**. Je unajua kitu kuhusu **Calicut** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Godava (Filamu)

**Godava** ni filamu ya 2007 ya lugha ya Kitelugu iliyoongozwa na A. Kodandarami Reddy na kuigiza mwanawe Vaibhav na Shraddha Arya katika majukumu ya kuongoza pamoja na Sayaji Shinde ambaye ana jukumu la usaidizi. Filamu hii inaashiria filamu ya kwanza ya Reddy na filamu ya kwanza ya Kitelugu ya Arya.

## Njama

Ili kuepuka ndoa, Anjali anaingia kwenye uhusiano wa uwongo na mwanafunzi mwenzake wa chuo kikuu, Balu.

## Uzalishaji

Kutokana na ukweli kwamba jina halisi la mwigizaji mkuu, Sumanth, lilikuwa tayari jina la mwigizaji mashuhuri, Kodandarami Reddy alimwomba Chiranjeevi kuchagua jina kutoka kwa orodha ya majina kumi ambayo Reddy alikuwa amemteua mwanawe. Chiranjeevi alichagua jina Vaibhav kutoka kwenye orodha kuwa jina la kisanii la Sumanth Reddy. Utayarishaji wa filamu ulikamilika Septemba 2007.

## Wimbo wa sauti

Wimbo wa sauti ulitungwa na Mani Sharma. Sauti ilizinduliwa tarehe 10 Septemba 2007. Nyimbo hizo zilipigwa risasi Bangkok, Malaysia na Visakhapatnam. Balakrishna alihudhuria uzinduzi wa sauti kama mgeni mkuu.

## Kutolewa

Filamu hiyo ilitolewa tarehe 7 Disemba pamoja na mwigizaji nyota wa Sivaji State Rowdy. Filamu hiyo ilitolewa ikiwa na nakala 31. Filamu hii ilitolewa kwa maoni hasi. Rediff aliipa filamu ukadiriaji wa nyota mmoja kati ya watano na akabainisha kuwa "Nia ya filamu kama hizo si chochote ila ni kisingizio cha kuonyesha umahiri wa kucheza na kupiga picha za wannabe star". Filamu hii baadaye iliitwa kwa Kihindi kama Rowdy Bodyguard: A Powerful Man (2014).

## Marejeo

|  |  |
| --- | --- |
|  | Makala hii kuhusu filamu fulani bado ni **mbegu**. Je, unajua kitu kuhusu **Godava (Filamu)** kama waigizaji wake, hadithi au matoleo yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |